
Začína celoslovenské turné „Klíma bez hraníc“

BRATISLAVA, 30.8.2007 – Začiatkom septembra začína celoslovenské turné seminárov a informačných stretnutí „Klíma bez hraníc“. Podujatia, ktoré sú určené predovšetkým pre pedagógov zo základných a stredných škôl, sú súčasťou medzinárodného projektu „Let the Sunshine in“. Financuje ho Európska komisia a prednášky pre učiteľov pripravili Priatelia Zeme.

 „Školy zároveň dostanú ponuku vstúpiť do Klimatickej aliancie. Vstup je pre nich bezplatný, a jedinou podmienkou je na pôde školy, ako aj v miestnej komunite, hlbšie rozvíjať klimatický relevantné témy, hľadať cesty ku klimaticky šetrnému správaniu sa atď.,“ uvádza lektor Rudolf Pado z občianskeho združenia Tatry, ktorý spolupracuje na projekte s Priateľmi Zeme.

Učitelia na seminároch dostanú výukové postre, pracovné listy a poštou CD nosič s power-pointovými prezentáciami, letákmi aj  publikáciami. Doposiaľ naplánované semináre sa uskutočnia v Trenčíne, v Košiciach, v Poprade, v Michalovciach, na Teplom vrchu, a rôzne informačné stretnutia v Liptovskom Mikuláši, v Zaježovej, na Teplom vrchu a v Banskej Štiavnici. 

Záujem o seminár „Klíma bez hraníc“ prejavila aj Bratislava, Nitra, Myjava a veľa ďalších slovenských miest.

Viac informácií: 

Rudolf Pado, koordinátor projektu Let the sunshine in, Tel.: 0903 028 364, email.: oztatry@slovanet.sk
Ivana Jaššová, koordinátorka projektu Let the sunshine in, Tel.: 02/52 96 29 29, email: jassova@zivica.sk
Informácie o aktuálnych seminároch:

http://www.ekokompas.host.sk
http://www.changenet.sk 

